**โครงการส่งเสริมการเป็นเจ้าบ้านที่ดีและโครงการ 1155 ตำรวจท่องเที่ยวเต็มใจให้บริการ**

ต่อจากนี้ไป ขอเชิญรับฟังไทยคู่ฟ้าครับ

รัฐบาลกำหนดให้ท่องเที่ยววิถีไทย เป็นวาระแห่งชาติไปจนถึงสิ้นปี 59 โดยได้จัดทำโครงการส่งเสริมการเป็นเจ้าบ้านที่ดี ให้ความรู้แก่เด็กและเยาวชนอายุ 12 ปีขึ้นไป เกี่ยวกับหลักการจัดการการท่องเที่ยว การอนุรักษ์ฟื้นฟูวัฒนธรรม แหล่งท่องเที่ยว และสิ่งแวดล้อมในชุมชน การต้อนรับและการนำเที่ยวที่ดีงาม ซึ่งเด็กและเยาวชนมีความกล้าแสดงออก มีความรู้เพิ่มขึ้น สามารถเผยแพร่ข้อมูลที่น่าสนใจ ช่วยดึงดูดนักท่องเที่ยวได้อย่างดี ส่วนในด้านความปลอดภัยและการบริการนักท่องเที่ยว รัฐบาลได้จัดโครงการ 1155 ตำรวจท่องเที่ยวเต็มใจให้บริการ เพื่อให้ความช่วยเหลือ ดูแลความปลอดภัย และเพิ่มความมั่นใจให้กับนักท่องเที่ยว โดยสามารถติดต่อขอรับบริการได้ที่สายด่วน 1155 ตลอด 24 ชั่วโมง ครอบคลุมการบริการ 5 ภาษา ได้แก่ จีน อังกฤษ ญี่ปุ่น เกาหลี และรัสเซีย ทั้งนี้ เพื่อผลักดันให้การท่องเที่ยวช่วยสร้างรายได้เข้าประเทศ 2.3 ล้านล้านบาท ในปี 59 ตามเป้าหมายของรัฐบาล

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี